กลุ่ม 24 มิถุนา และมวลชนร่วมทำกิจกรรมรำลึก 84 ปี ประชาธิปไตย
เครดิตภาพ จากเจ้าหน้าที่ในพื้นที่,กลุ่ม 24 มิถุนา และมวลชนประมาณ 25 คนมาร่วมทำกิจกรรมวางดอกไม้และพวงมาลัย เนื่องในวันครบรอบการเปลี่ยนแปลงการปกครองเป็นประชาธิปไตยครบ 84 ปี ที่หมุดคณะราษฎร บริเวณลานพระบรมรูปทรงม้า,เมื่อเวลา 06.10 น. วันที่ 24 มิ.ย.2559 ผู้สื่อข่าวรายงานว่า กลุ่มมวลชนประมาณ 25 คนที่ใช้ชื่อว่า กลุ่ม 24 มิถุนา นำโดยนายระวี สิริอิสระนันท์ หรือ วาด ระวี ได้เดินทางมาที่หมุดคณะราษฎร บริเวณลานพระบรมรูปทรงม้า พร้อมสมาชิกได้วางดอกไม้และพวงมาลัย เนื่องในวันครบรอบการเปลี่ยนแปลงการปกครองเป็นประชาธิปไตยครบ 84 ปี,ต่อมาเมื่อเวลา 06.20 น. นายสิรวิชญ์ เสรีธิวัฒน์ หรือ จ่านิว แกนนำกลุ่มนักศึกษาประชาธิปไตยศึกษา (NDM) และกลุ่มพลเมืองโต้กลับ ได้เดินทางมา แต่จนท.ควบคุมตัวในเบื้องต้น แต่ในที่สุดก็ได้ปล่อยให้ร่วมกิจกรรมได้,จากนั้นเวลา 06.30 น. นายสิรวิชญ์ พร้อมพวกได้ทำกิจกรรม ที่หมุดคณะราษฎร โดยบรรยากาศและเหตุการณ์ทั่วไปเป็นปกติ โดยมีกำลังเจ้าหน้าที่ตำรวจคอยดูแลความเรียบร้อย,ต่อมา เวลา 06.40 น. ระหว่างที่ นายสิรวิชญ์ ได้กล่าวรำลึกถึงคณะราษฎร ได้มีชายนิรนามเข้ามาแสดงความเห็นค้านกับนายสิรวิชญ์ แต่ไม่มีเหตุการณ์รุนแรง จนท.ตำรวจนำตัวออกจากบริเวณทำกิจกรรม และกิจกรรมยุติลงในเวลา 06.50 น.
กลุ่ม 24 มิถุนา และมวลชนประมาณ 25 คนมาร่วมทำกิจกรรมวางดอกไม้และพวงมาลัย เนื่องในวันครบรอบการเปลี่ยนแปลงการปกครองเป็นประชาธิปไตยครบ 84 ปี ที่หมุดคณะราษฎร บริเวณลานพระบรมรูปทรงม้า
กลุ่ม 24 มิถุนา,เปลี่ยนแปลงการปกครองเป็นประชาธิปไตย,84 ปี ประชาธิปไตย,ลานพระบรมรูปทรงม้า,ระวี สิริอิสระนันท์,สิรวิชญ์ เสรีธิวัฒน์,จ่านิว,หมุดคณะราษฎร,ข่าวการเมือง,ข่าว,ไทยรัฐออนไลน์